Иван Вазов
Спомени, блянове тъжно-златисти…

chitanka.info

Спомени, блянове тъжно-златисти,

сладостен шепот в повехнали листи —

песни по заник.

Мисли, въздишки дълбоко човешки,

сълзи в душата потайни и жежки —

песни по заник.

Тихи хармоний — не звукове тръбни,

трепети сладки, пленително скръбни —

песни по заник.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.